Cidade Real

**Cidade Real** (en castelán: *Ciudad Real*) é unha cidade do centro de España, na Meseta Sur, capital da provincia de Cidade Real, en Castela-A Mancha.

Cidade Real ten 74.014 habitantes segundo o censo do Instituto Nacional de Estadística do ano 2009. A cidade atópase a 628 msnm, e o termo municipal cobre 289,98&nbsp;km².

A cidade foi fundada por Afonso X o Sabio co nome de *Villa-Real*. A cidade é sede da Universidade de Castela-A Mancha e da Deputación Provincial.

[250px|esquerda|miniatura|A Porta de [Toledo, en Cidade Real]]
## Xeografía 
O municipio de Cidade Real comprende catro núcleos de poboación, Cidade Real, Las Casas, Valverde e La Poblachuela. Cidade Real está urbanisticamente separada por escasos metros da veciña localidade de Miguelturra, formando un continuo demográfico. Cidade Real atópase na rexión histórica da Mancha, concretamente na comarca natural do Campo de Calatrava, caracterizada por toda unha chaira e situada na submeseta sur da Península Ibérica, ao bordo dun extenso territorio que presenta a particularidade do relevo e os fenómenos volcánicos. Así, pódense observar formacións do relevo que adoitan recibir o nome de "morro" ou "cabezo" e cráteres hidromagmáticos de explosión ou maar, que ás veces albergaban lagoas. Estas, en ocasións, foron desecadas na segunda metade do século XIX como consecuencia das ideas e políticas hixienistas ou miasmáticas da época, como a de Los Terreros, onde se atopa actualmente a Facultade de Educación.

A zona centro-sur de Cidade Real atópase emprazada sobre dúas maares, cuxos fondos de cráter sitúanse na praza do Pilar e na fonte do Hospital Xeral. No seu termo municipal, atópanse outros maares ou cráteres de explosión, como o da lagoa de La Posadilla (tamén chamado de  Fuentillejos), declarada Monumento Natural.

Outros fenómenos son as augas agres, fervedoiros e baños termais. O relevo do termo municipal é chairo con lixeiras ondulacións e con pequenos outeiros volcánicos ademais de pequenas serras  cuarcíticas. O río Guadiana suca este territorio represado para o regadío no encoro de El Vicario.

### Clima 
De acordo coa clasificación climática de Köppen, o clima de Cidade Real é en xeral semiárido frío de tipo BSk, aínda que está moi preto do límite co clima mediterráneo de tipo Csa. Outras fontes describen o clima de Cidade Real como mediterráneo continentalizad, diferenciándoo do clima mediterráneo típico (que se dá en zonas próximas á costa), por ter unha maior amplitude térmica anual debido á súa altitude e distancia do mar. A precipitación media anual é duns 400 mm, cun mínimo marcado no verán (como é común nos climas mediterráneos) e un máximo no outono e comezos do inverno e, en menor medida, na primavera. As nevadas no inverno son ocasionais. O verán é moi cálido, mentres que o inverno é moderadamente frío.

## Demografía
O censo de Cidade Real é de 74.798 habitantes (INE 2014). Debido ao gran número de estudantes da Universidade de Castela-A Mancha (UCLM) e de persoas residentes non empadroadas, a poboación de Cidade Real dispárase ata as 80.000 persoas aproximadamente e chegaría ata os 100.000 habitantes contando a súa área metropolitana, o que supón unha porcentaxe moi elevada de poboación vinculada. Isto motivou diversas campañas do Concello de Cidade Real para aumentar o número de empadroamentos na cidade.

## Administración e política
### Eleccións municipais

Cidade Real está gobernada polo Concello de Cidade Real, cuxos representantes se elixen cada catro anos por sufraxio universal de todos os cidadáns maiores de 18 anos de idade. O órgano está presidido (2015) pola alcaldesa de Cidade Real, Pilar Zamora.

Actualmente un dos dous concelleiros elixidos por Ciudadanos é un edil non adscrito no consistorio. 

### Alcaldes

ImageSize = width:1000 height:120
PlotArea  = width:920 height:95 left:65 bottom:20
AlignBars = justify

Period     = from:1979 till:2019
TimeAxis   = orientation:horizontal
ScaleMajor = unit:year increment:5 start:1979
ScaleMinor = unit:year increment:1  start:1979

DateFormat = yyyy

Define $dx = 20 # shift text to right side of bar

PlotData=
  align:center textcolor:black fontsize:8 mark:(line,black) width:25
  from: 1979  till: 1983 color:green text: Lorenzo~Selas
  from: 1983  till: 1987 color:blue text: Lorenzo~Selas
  from: 1987  till: 1991 color:lavender text:Lorenzo~Selas
  from: 1991  till: 1993 color:red text: Lorenzo~Selas
  from: 1993  till: 1995 color:red text:Nicolás~Clavero
  from: 1995  till: 2007 color:blue text:Francisco~Gil-Ortega
  from: 2007  till: 2015 color:blue text:Rosa~Romero
  from: 2015  till: 2019 color:red text:Pilar~Zamora

## Notas 
## Véxase tamén 
### Ligazóns externas 
*Sitio web do concello